rejauldu/bengali-wikipedia huggingface dataset:
মাওলানা মুহম্মদ সালেহ বাঙ্গালী () ছিলেন অষ্টাদশ শতাব্দীর একজন আলেমে দ্বীন। তাঁর বিষয়ে আব্দুল হাই লখনবী এবং মুহম্মদ ইসহাক ভট্টির গ্রন্থসমূহে উল্লেখ করা হয়েছে, যেখানে তাকে ফেকহ, উসূলে ফেকহ, হেকমৎ, কালাম এবং মনতেকের ক্ষেত্রে একজন নেতৃস্থানীয় আলেম ডাকা হয়।    জিন্দেগী  পুরনো গ্রন্থে মুহম্মদ সালেহের নামের সাথে বাঙ্গালী প্রত্যয় যুক্ত পাওয়া যায়। তিনি হিন্দুস্তানে গোপামউ শহরের কাজী শিহাব উদ্দিনের অধীনে দ্বীনি তালীম অর্জন করেন।  এর বাদে, তিনি মীর জাহেদ হরবীর (ওফাত: ১৬৮৯ খ্রীষ্টাব্দ) হালাকায় যোগদান করেন। হরবী ছিলেন শাহ আব্দুর রহীমের অন্যতম ওস্তাদ এবং মোগল শাহী দরবারে একজন কাজী হিসাবে কাজ করতেন। ওস্তাদ থেকে তিনি অনেক উপকৃত হয়েছেন।  এরপর সালেহ সাহেব নিজে দ্বীনি তালিম দেওয়ার এজাজত পান। তাঁর অনেক শাগরেদের মধ্যে ছিলেন কুতুব উদ্দিন, যিনি ছিলেন তাঁর সাবেক ওস্তাদ শিহাব উদ্দিনের অন্যতম ছেলে, এবং কুতুব উদ্দিন নিজেও একজন কাজী হয়েছিলেন। কুতুব উদ্দিন তাঁর ওস্তাদের কাছ থেকে হরবী সাহেবের ইসনাদ সন্ধান করেছেন, এবং তিনি  মোল্লা মাজদুদ্দিনের ওস্তাদ ছিলেন।    তথ্যসূত্র   বিষয়শ্রেণী:মৃত্যুর সাল অজানা বিষয়শ্রেণী:জন্মের সাল অজানা বিষয়শ্রেণী:১৮শ শতাব্দীতে মৃত্যু বিষয়শ্রেণী:১৭শ শতাব্দীতে জন্ম বিষয়শ্রেণী:১৮শ শতাব্দীর মুসলিম ধর্মতত্ত্ববিদ বিষয়শ্রেণী:ভারতীয় সুন্নি মুসলিম বিষয়শ্রেণী:১৮শ শতাব্দীর মুসলিম বিষয়শ্রেণী:বাঙালি আলেম বিষয়শ্রেণী:১৮শ শতাব্দীর বাঙালি
ইসাবেল এর্বার্হাডথ () (১৭ ফেব্রুয়রী ১৮৭৭- ২১ অক্টোবর ১৯০৪) ছিলেন অনুসন্ধানী নারী এবং লেখক। তিনি আফ্রিকার উত্তরাঞ্চলে বসবাস ও ব্যাপক ভ্রমণ করেছেন। তার সামসময়িক কালে, তিনি ছিলেন একজন স্বাধীনচেতা ব্যক্তিত্ব।  যিনি তার নিজ মতাদর্শের জন্য ইউরোপের প্রচলিত আচারধর্মকে ত্যাগ করেছিলেন। আর তার আদর্শটি ছিল ইসলাম। তিনি মাত্র ২৭ বছর বয়সে মরুভূমিতে একটি জ্বলোচ্ছাসে মারা যান। যেটুকু তথ্য প্রমাণ পাওয়া যায়, তাতে বলা হয় তিনিই ছিলেন পশ্চিমা বংশদ্ভূত প্রথম সুফি অনুসারী।    বাল্যকাল ও পারিবারিক পটভূমি  ইসাবেল এর্বার্হাডথ সুইজারল্যান্ডের  জেনেভায়  জন্ম গ্রহণ করেন । তার মা ন্যাথাইলি ময়েডার () (née Eberhardt) ছিলেন রুশ বংশোতভূত জার্মান    এবং বাবা আলেকজান্ডার ট্রপমস্কি () ছিলেন একজন আমেরিকান।  তার জার্মান মায়ের বিয়ে হয়েছিল বিপত্নিক জেনারেল পাভেল ডি মোয়ের্ডের সাথে।  যিনি হৃদরোগে  আক্রান্ত হয়ে মারা যান। স্বামীর মারা যাওয়ার খবরে তিনি সুইজারল্যান্ডেই থেকে যাবার সিদ্ধান্ত গ্রহণ করেন। সেখানেই চার বছর পর ইসাবেল এর্বার্হাডথ জন্ম নেন। অসচেতন জীবনযাপনের কারণে, সৃষ্ট পারিবারিক জটিলতার জন্য দায়ী বাবাকে তিনি অপছন্দ করতেন।  এসকল বৈরীতায়, চাপা জেদে, তিনি হয়ে উঠেছিলেন উচ্চশিক্ষিত। তিনি ফরাসি ভাষায় ছিলেন দক্ষ। তাছাড়াও রুশ, জার্মান এবং ইতালীয় ভাষায় কথা বলতে পারতেন। তিনি ল্যাতিন ও গ্রিক ভাষায় বিদ্যার্জন করেন। তার বাবার সহযোগিতায় তিনি শাস্ত্রীয় আরবি ভাষা এবং কোরআন পড়তে শিখেন। পরবর্তীতে তিনি আরবী ভাষাও পারদর্শী হয়ে উঠেন।শিরোনাম: রিভিউ বাই ইভ অচ্যানক্লেজ অব দ্যা লাইফ অব ইসাবেল এর্বার্হাডথ, লেখক: এ্যান্নেথ কোবাক নফ, ওয়াশিংটন পোষ্ট, মে 21 1989 (Review by Eve Auchincloss of The Life of Isabelle Eberhardt By Annette Kobak Knopf. Washington Post, 21 May 1989) ছোটবেলা হতেই তিনি ছেলেদের পোশাক পরতে অভ্যস্ত ছিলেন, যা তাকে যখন-তখন, যত্র-তত্র ঘুরে বেড়ানোয় বাড়তি স্বাধীনতা যোগাতো। কোডাক, এ্যান্নেথ, “ইসাবেল: দ্যা লাইফ অব ইসাবেল এ্র্যার্বার্হাডথ”, লন্ডন: চ্যাট্টো এন্ড উইন্ডাস, নিউইয়র্ক, লেখক: আলফ্রেড এ্যা নোফ, প্রকাশ: 1988, লন্ডন / Kobak, Annette, Isabelle: The Life of Isabelle Eberhardt. London: Chatto & Windus; New York: Alfred A. Knopf, 1988; London: Virago Classic, 1998.   তথ্যসূত্র   বিষয়শ্রেণী:১৮৭৭-এ জন্ম বিষয়শ্রেণী:১৯০৪-এ মৃত্যু বিষয়শ্রেণী:ইসলামে ধর্মান্তরিত বিষয়শ্রেণী:সুইজারল্যান্ডের সুফিবাদী বিষয়শ্রেণী:মুসলিম লেখক বিষয়শ্রেণী:পাশ্চাত্য ছুফি ধারা বিষয়শ্রেণী:সুইজারল্যান্ডীয় পরিব্রাজক বিষয়শ্রেণী:নারী অভিযাত্রী বিষয়শ্রেণী:জেনেভার ব্যক্তি বিষয়শ্রেণী:সুইস মুসলিম
জরুরি চিকিৎসা বলতে কোনও প্রকট জখম, আঘাত, অসুস্থতা বা রোগের চিকিৎসাকে বোঝায় যেটি কোনও ব্যক্তির জীবনের জন্য তাৎক্ষণিক ঝুঁকির কারণ কিংবা তার দীর্ঘমেয়াদী স্বাস্থ্যের জন্য ঝুঁকির কারণ। রোগীর ঐরূপ অবস্থাকে জরুরি চিকিৎসনীয় অবস্থা বলে। কদাচিৎ এটিকে "হয় জীবনহানি নয় অঙ্গহানি"মূলক পরিস্থিতি হিসেবে ডাকা হয়। এইসব জরুরি অবস্থাতে সাধারণত বিশেষভাবে দক্ষ ব্যক্তির সহায়তার দরকার হয়, কেননা কিছু কিছু জরুরি অবস্থা যেমন হৃদরোগ, শ্বাসরোগ বা পরিপাকনালির রোগ রোগীর নিজের পক্ষে সামাল দেওয়া সম্ভব হয় না।AAOS 10th Edition Orange Book জরুরি অবস্থার কতটুকু গুরুতর, তার উপর নির্ভর করে এবং প্রদত্ত চিকিৎসার গুণমান অনুযায়ী একাধিক স্তরের চিকিৎসা সেবার প্রয়োজন হতে পারে, যেমন প্রাথমিক চিকিৎসা প্রদায়ক থেকে শুরু করে জরুরি চিকিৎসা কারিগর, আধা-চিকিৎসক, জরুরি চিকিৎসক ও অবেদনবিদদের হস্তক্ষেপ করার প্রয়োজন হতে পারে।  কোনও জরুরি চিকিৎসনীয় অবস্থার প্রত্যুত্তর কী ব্যবস্থা নেওয়া হবে, তা পরিস্থিতি, রোগী ও লভ্য সম্পদের উপর নির্ভর করে। এছাড়া জরুরি অবস্থাটি হাসপাতালে পরিচর্যাধীন অবস্থায় নাকি সড়কে বা বাসগৃহে বা অন্যত্র ঘটেছে কি না, তার উপরেও ব্যবস্থাগ্রহণ নির্ভর করে।   তথ্যসূত্র  বিষয়শ্রেণী:জরুরি চিকিৎসাবিজ্ঞান বিষয়শ্রেণী:জরুরি চিকিৎসা বিষয়শ্রেণী:সংকটকালীন জরুরি চিকিৎসাবিজ্ঞান
অপিনান সুকাফাই (জন্ম: ২১ আগস্ট ১৯৮৩ চন বুড়িতে) একজন ট্র্যাক এবং ফিল্ড স্প্রিন্ট অ্যাথলেট, যিনি থাইল্যান্ডের হয়ে আন্তর্জাতিকভাবে প্রতিযোগিতা করেন।   সুকাফাই বেইজিং-এ অনুষ্ঠিত ২০০৮ গ্রীষ্মকালীন অলিম্পিকে থাইল্যান্ডের প্রতিনিধিত্ব করেন। তিনি ৪x১০০ মিটার রিলে দৌড়ে অংশ নেন। তাদের দল যোগ্যতার লড়াইয়ে ৩৯.৪০ সেকেন্ড সময় নিয়ে পঞ্চম স্থান দখল করে এবং তারা বাদ পড়েছিল।    তথ্যসূত্র    বহিঃসংযোগ     বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:থাইল্যান্ডের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:থাই পুরুষ স্প্রিন্টার
থাম্ব|300px|ইছামতী উপন্যাসের প্রচ্ছদ ইছামতী কথাসাহিত্যিক বিভূতিভূষণ বন্দ্যোপাধ্যায় (১৮৯৪-১৯৫০) রচিত শেষ প্রকাশিত উপন্যাস। ১৯৫০ সালের ১৫ই জানুয়ারি এটি মিত্রালয় প্রকাশনা থেকে সর্বপ্রথম প্রকাশিত হয়। তাঁর মৃত্যুর পর পশ্চিমবঙ্গ সরকার এই উপন্যাসের জন্য তাকে মরণোত্তর রবীন্দ্র পুরস্কার প্রদান করেন (১৯৫০-৫১)।   পটভূমি  ইছামতি নদীকে কেন্দ্র করে রচিত এই উপন্যাসে বিভূতিভূষণের জন্মস্থান বারাকপুর তথা নিশ্চিন্দিপুরের মোল্লাহাটি নীলকুঠির কথা বিধৃত হয়েছে। উনিশ শতকের নীলবিদ্রোহের পটভূমিতে সাধারণ মানুষের উত্থান-পতনের মর্মন্তুদ ইতিহাস ধরা পড়েছে এই রচনায়। এই মোল্লাহাটি নীলকুঠির অত্যাচারকে অবলম্বন করেই উনিশ শতকের মধ্যভাগে নীলদর্পণ (১৮৬০) নাটকটি রচনা করেন দীনবন্ধু মিত্র।   চরিত্র   ভবানী বাড়ুয্যে – প্রধান চরিত্র।  তিলু – ভবানীর সেবাপরায়ণা স্ত্রী।  খোকা – ভবানী ও তিলুর শিশু পুত্র।  শিপ্টন সাহেব – অত্যাচারী নীলসাহেব।  ভজামুচি – নীলকুঠির সহিস।  রামকানাই কবিরাজ – গ্রামের বৃদ্ধ কবিরাজ। Anglo Indian life in rural bengal গ্রন্থের রচয়িতা Colswardi grant এই উপন্যাসের একটি চরিত্র।   পরবর্তী বাংলা সাহিত্যে প্রভাব  প্রমথনাথ বিশীর 'কেরী সাহেবের মুন্সী', বিমল মিত্রের 'সাহেব বিবি গোলাম', রমাপদ চৌধুরীর 'লালবাঈ' প্রভৃতি ইতিহাস-নির্ভর উপন্যাস রচনাক্ষেত্রে এই উপন্যাসটি দিশারীর কাজ করেছে।   দিনলিপিতে উপন্যাস রচনার উল্লেখ  ১৯৪৩ খ্রিষ্টাব্দে বারাকপুরে অবস্থানকালে 'হে অরণ্য কথা কও' দিনলিপিতে বিভূতিভূষণ লিখেছেন,  বিভূতি-রচনাবলী, সপ্তম খন্ড, 'হে অরণ্য কথা কও' পৃ ৪৭৫  উপন্যাস রচনার প্রস্তুতি হিসাবে বিভূতিভূষণের বিভিন্ন সময়ে লিখিত বিভিন্ন ডায়েরীতে মোল্লাহাটি ভ্রমণ ও নীলকুঠি পরিদর্শনের কথা পাওয়া যায়, বিভূতি-রচনাবলী, সপ্তম খন্ড, 'হে অরণ্য কথা কও' পৃ ৪৬৮  জীবনের গভীর উপলব্ধি  উপন্যাসের শেষাংশে কাহিনীর প্রধান চরিত্রের মুখ থেকে লেখক জীবনের গভীর সত্য ব্যক্ত করান,   তথ্যসূত্র    বিভূতি উপন্যাস সমগ্র (২য় খন্ড), উপন্যাস সমগ্র, পৃষ্ঠা ১১৭০  বিষয়শ্রেণী:বাংলা ভাষার উপন্যাস বিষয়শ্রেণী:সামাজিক উপন্যাস বিষয়শ্রেণী:বিভূতিভূষণ বন্দ্যোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস
সংস্কৃতি সংসদ ঢাকা বিশ্ববিদ্যালয়ের কেন্দ্রীয় সাংস্কৃতিক সংগঠন। এটি ১৯৫১ সালে প্রতিষ্ঠিত হয়। পরবর্তীতে এই সংগঠনটির নাম পরিবর্তন করে "ঢাকা বিশ্ববিদ্যালয় সংস্কৃতি সংসদ" রাখা হয়।   ইতিহাস  ১৯৫১ সালে ঢাকা বিশ্ববিদ্যালয়ের কয়েকজন বামপন্থী ও প্রগতিশীল ভাব ধারার বিদগ্ধ শিক্ষক এবং শিক্ষার্থীর সমন্বয়ে গড়ে ওঠে সংস্কৃতি সংসদ। খান সারওয়ার মুরশিদ এর সভাপতি এবং মুস্তফা নুরুল ইসলাম সাধারণ সম্পাদক নির্বাচিত হন। সংগঠনটি প্রতিষ্ঠায় আরো যুক্ত ছিলেন: ওবায়দুল হক সরকার, আনোয়ারুল আজিম, হাসান হাফিজুর রহমান, এজেডএম ওবায়দুল্লাহ খান, মুনীর চৌধুরী প্রমুখ।   কার্যক্রম    আরও দেখুন   খান সারওয়ার মুরশিদ   তথ্যসূত্র   বিষয়শ্রেণী:ঢাকা বিশ্ববিদ্যালয় বিষয়শ্রেণী:সাংস্কৃতিক সংগঠন বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলা সাহিত্যের প্রতিষ্ঠান
আয়কর বিশেষ অর্থে আয়ের উপর কর। সরকারি, বেসরকারি, নিবন্ধিত প্রতিষ্ঠান এর কর্মচারী এবং কর্মকর্তাদের উপর সাধারণত আয়কর আরোপ করা হয় বিধিসম্মত নিয়মে। আয়কর হচ্ছে সরকারি রাজস্ব বা আয়ের সবচেয়ে গুরুত্বপূর্ণ উৎস। সাধারণ অর্থে যাদের উপর কর আরোপ করা হয় তাদেরকে বলা হয় করদাতা । প্রত্যক্ষ কর সাধারণত ব্যক্তির উপর প্রয়োগ করা হয়। আয়কর আইন ২০২৩ এর মোট ২৫টি অংশের অনুচ্ছেদ সংখ্যা ৩৪৫ যেখানে আয়কর আইন এবং প্রয়োগ এর বিস্তারিত রয়েছে।    বাংলাদেশের কর ব্যবস্থা  বাংলাদেশের কর ব্যবস্থা হচ্ছে ক্রমহ্রাসমান প্রগতিশীল কর । যেটা হচ্ছে ধীরভাবে প্রগতিশীল করের ন্যায় আচরণ করে। ক্রমহ্রাসমান প্রগতিশীল কর ব্যবস্থায় কর ভিত্তি, অর্থাৎ আয় বাড়ার কর হার বৃদ্ধির প্রবণতা বৃদ্ধি পায় । বর্তমান ২০২৪-২০২৫ কর বছরের জন্য প্রথম করঘাত ৩,৫০,০০০ টাকার উপর ৫% পুরুষদের জন্য, প্রথম করঘাত ৪,০০,০০০ টাকার উপর ৫% মহিলা এবং ৬৫ বছর বয়স উর্দ্ধ করদাতার জন্য, প্রথম করঘাত ৪,৭৫,০০০ টাকার উপর ৫% প্রতিবন্ধি ও তৃতীয় লিঙ্গের জন্য, প্রথম করঘাত ৫,০০,০০০ টাকার উপর ৫% আহত মুক্তিযোদ্ধাদের জন্য নির্ধারণ করা হয়।  বাংলাদেশের ব্যক্তিশ্রেণীর কর হার নির্ধারণ এর উদাহরণ:  কর ভিত্তি  কর হার  প্রথম ৩,৫০,০০০  শূন্য  পরবর্তী ১,০০,০০০  ৫ % পরবর্তী ৪,০০,০০০১০%পরবর্তী ৫,০০,০০০১৫%পরবর্তী ৫,০০,০০০২০%অবশিষ্ট মোট আয়ের উপর২৫%  বাংলাদেশের কোম্পানির কর হার নির্ধারণ এর উদাহরণ:  যেসকল কোম্পানি বা ব্যক্তিসংঘ ব্যক্তিশ্রেণীর সংজ্ঞায় অন্তর্ভুক্ত হবে না সে সকল সংস্থা বা প্রতিষ্ঠান কোম্পানি করহার অনুযায়ী তাহাদের মোট আয়ের উপর করহার নিরুপিত হবে। +কোম্পানির বর্ণনাপ্রযোজ্য করহারপাবলিকলি ট্রেডেড কোম্পানি যাদের পরিশোধিত মূলধনের ১০% এর অধিক শেয়ার IPO এর মাধ্যমে স্থানান্তরিত হয়েছে  ২২.৫%পাবলিকলি ট্রেডেড কোম্পানি যাদের পরিশোধিত মূলধনের ১০% বা ১০% এর কম শেয়ার IPO এর মাধ্যমে স্থানান্তরিত হয়েছে২৫%আয়কর আইন ২০২৩ এ সংজ্ঞায়িত কোম্পানিসমূহের মধ্যে যারা পাবলিকলি ট্রেডেড নয়২৭.৫%এক ব্যক্তি কোম্পানি২২.৫%পাবলিকলি ট্রেডেড ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত)৩৭.৫%পাবলিকলি ট্রেডেড নয় এরুপ ব্যাংক, বীমা ও ফাইন্যান্স কোম্পানি (মার্চেন্ট ব্যাংক ব্যতীত)৪০%মার্চেন্ট ব্যাংক৩৭.৫%সিগারেট, বিড়ি, জর্দা, গুলসহ সকল প্রকার তামাকজাত পণ্য প্রস্তুতকারী কোম্পানি৪৫%পাবলিকলি ট্রেডেড মোবাইল ফোন অপারেটর কোম্পানি যদি তার পরিশোধিত মূলধনের ন্যূনতম ১০% শেয়ার, যার মধ্যে Pre-Initial Public Offering Placement ৫% এর অধিক থাকতে পারবে না।৪০%পাবলিকলি ট্রেডেড নয় এমন মোবাইল ফোন কোম্পানি৪৫% শর্ত: বিবেচ্য আয়বর্ষে সকল প্রকার আয় ও প্রাপ্তি এবং প্রত্যেক একক লেনদেনে ৫ (পাঁচ) লক্ষ টাকার অধিক ও বার্ষিক সর্বমোট ৩৬ (ছত্রিশ) লক্ষ টাকার উর্ধ্বে সকল প্রকার ব্যয় ও বিনিয়োগ ব্যাংক ট্রান্সফারের মাধ্যমে সম্পন্ন করতে হবে।    আয় এর উৎস  আয়ের প্রধান উৎস ৭ টি :  ১. চাকরি হতে আয় । (ধারা-৩২)২. ভাড়া হতে আয় । (ধারা-৩৬)৩. কৃষি হতে আয়। (ধারা-৪০)৪. ব্যবসা হতে আয় । (ধারা-৪৫)৫. মূলধনি আয় । (ধারা-৫৭)৬. আর্থিক পরিসম্পদ হতে আয় । (ধারা-৬২)৭. অন্যান্য উৎস হতে আয় । (ধারা-৬৬)   তথ্যসূত্র     বিষয়শ্রেণী:হিসাববিজ্ঞান বিষয়শ্রেণী:অর্থায়ন বিষয়শ্রেণী:ব্যক্তিগত কর
সংস্কৃতায়ন (বা সংস্কৃতকরণ) হল সমাজবিজ্ঞান এর একটি শব্দ যা সেই প্রক্রিয়াকে বোঝায়, যার দ্বারা জাতি বা গোত্র, যা  বর্ণের শ্রেণিবিন্যাসে নিচু অবস্থানে থাকে, তারা প্রধান বর্ণ বা উচ্চ বর্ণের আচার-অনুষ্ঠান এবং অনুশীলন অনুকরণ করে 'উর্ধ্বগামী' গতিশীলতা খোঁজে। এটি সমাজবিজ্ঞান পরিভাষায় "পাসিং" এর অনুরূপ একটি প্রক্রিয়া।  এই শব্দটিকে ভারতীয় সমাজবিজ্ঞানী এম. এন. শ্রীনিবাস ১৯৫০ এর দশকে প্রবর্তন করেন।  একটি বিস্তৃত অর্থে, ব্রাহ্মণ্যকরণও বলা হয়, এটি একটি ঐতিহাসিক প্রক্রিয়া যেখানে "স্থানীয়" ভারতীয় ধর্মীয় ঐতিহ্যগুলি হিন্দুধর্মে সংশ্লেষিত হয়ে যায়, অথবা ব্রাহ্মণ্য ধর্ম, সর্ব-ভারতীয় ধর্মের ফলস্বরূপ এর সাথে সংযুক্ত এবং শোষিত হয়।  সংজ্ঞা শ্রীনিবাস সংস্কৃতকরণকে একটি প্রক্রিয়া হিসাবে সংজ্ঞায়িত করেছেন যার দ্বারা,  বৃহত্তর অর্থে, সংস্কৃতকরণ হলো  এই প্রক্রিয়ায়, স্থানীয় ঐতিহ্য ("ছোট ঐতিহ্য") ব্রাহ্মণ্য ধর্মের "মহান ঐতিহ্য" এর সাথে একীভূত হয়ে যায়, সমগ্র ভারতে এবং বিদেশে সংস্কৃত গ্রন্থ এবং ব্রাহ্মণ্য ধারণা ছড়িয়ে দেয়। এটি হিন্দু সংশ্লেষণ এর বিকাশকে সহজতর করেছে, যেখানে ব্রাহ্মণ্য ঐতিহ্য "স্থানীয় জনপ্রিয় আচার-অনুষ্ঠান ও মতাদর্শের ঐতিহ্য" শুষে নেয়।  শ্রীনিবাসের মতে, সংস্কৃতায়ন মানে শুধু নতুন প্রথা ও অভ্যাস গ্রহণ নয়, বরং সংস্কৃত সাহিত্যে প্রদর্শিত "নতুন" ধারণা ও মূল্যবোধের প্রকাশও অন্তর্ভুক্ত।  তিনি কর্ম, ধর্ম, পাপ,  শব্দগুলি বলেন। মায়া, সংসার, এবং মোক্ষ হল সবচেয়ে সাধারণ সংস্কৃত ধর্মতাত্ত্বিক ধারণা যা সংস্কৃতিত ব্যক্তিদের আলোচনায় সাধারণ হয়ে ওঠে।  উন্নয়ন শ্রীনিবাস প্রথম অক্সফোর্ড-এ তার ডি.ফিল. থিসিসে এই তত্ত্বটি তুলে ধরেন। থিসিসটি পরে একটি বই হিসাবে প্রকাশিত হয়েছিল, যা ছিল কর্নাটক এর কোদাভা (কুর্গ) সম্প্রদায়ের একটি নৃতাত্ত্বিক অধ্যয়ন।  শ্রীনিবাস লিখেছেন:  বইটি তখনকার প্রচলিত ধারণাকে চ্যালেঞ্জ করেছিল যে বর্ণ একটি অনমনীয় এবং অপরিবর্তনীয় প্রতিষ্ঠান।  সংস্কৃতিকরণ ধারণাটি বর্ণ সম্পর্কের প্রকৃত জটিলতা এবং তারল্যকে সম্বোধন করেছে।  এটি ভারতে বিভিন্ন জাতি এবং সম্প্রদায়ের দ্বারা স্থিতির পুনর্বিবেচনার গতিশীলতাকে একাডেমিক ফোকাসের মধ্যে নিয়ে আসে।  প্রাপ্তি সংস্কৃতকরণ অতীতে এবং সমসাময়িক ভারতের সাংস্কৃতিক পরিবর্তনের অনেক দিককে দায়ী করতে ব্যর্থ হয় কারণ এটি অ-সংস্কৃত ঐতিহ্যকে অবহেলা করে।  এটি লক্ষ করা যেতে পারে যে প্রায়শই সংস্কৃতির একটি অ-সংস্কৃত উপাদান সংস্কৃত ঐতিহ্যের স্থানীয় রূপ হতে পারে।  ... সংস্কৃত আচারগুলি প্রায়শই অ-সংস্কৃতিক আচারের সাথে প্রতিস্থাপন না করে যোগ করা হয়।  আরও দেখুন   সাংস্কৃতায়ন  দ্য ব্যাটল ফর দ্য সানস্ক্রিত  ইসলামীকরণ ক্ষত্রিয় এবং সম্ভাব্য-ক্ষত্রিয়  লিঙ্গায়ত  সংস্কৃত নীতিমালা সহ প্রতিষ্ঠানের তালিকা  ভারতের সংস্কৃত বিশ্ববিদ্যালয়ের তালিকা  পাণিনি  সংস্কৃত সিনেমা  সংস্কৃত অধ্যয়ন  শিক্ষা   ব্যাখ্যামূলক পাদটীকা    তথ্যসূত্র    উদ্ধৃতি   সাধারণ সূত্র                                                  বহিঃসংযোগ  বিষয়শ্রেণী:ভারতে বর্ণপ্রথা বিষয়শ্রেণী:সাংস্কৃতিক আত্তীকরণ বিষয়শ্রেণী:সংস্কৃত বিষয়শ্রেণী:সামাজিক পরিবর্তন বিষয়শ্রেণী:হিন্দুধর্ম ও বিবর্তন বিষয়শ্রেণী:সাংস্কৃতিক একীকরণ বিষয়শ্রেণী:সংস্কৃত ভাষা
আটঘড়িয়া জমিদার বাড়ি বাংলাদেশ এর সিরাজগঞ্জ জেলার রায়গঞ্জ উপজেলার ধানগড়া ইউনিয়নে অবস্থিত এক ঐতিহাসিক জমিদার বাড়ি।    ইতিহাস  জমিদার বাড়িটি জমিদার উৎসব নারায়ণ চক্রবর্তী ১৭০০ শতাব্দীর দিকে প্রতিষ্ঠা করেছেন। এরপর একাধারে তার বংশধররা উক্ত জমিদারীর জমিদারী পরিচালনা করেছেন। তাদের জমিদারী ছিল র মধ্যে আটঘড়িয়াসহ, রায়গঞ্জ, তাড়াশ, সলঙ্গা এবং শেরপুরে। পরবর্তীতে ১৯৪৭ সালে ভারতবর্ষ ভাগ হলে জমিদার বংশধররা ভারতে চলে যান। এরপর এই বাড়িটি পাকিস্তান সরকারের রেভিনিউ অফিস হিসেবে ব্যবহৃত হতে থাকে। আবশ্যক বাংলাদেশ স্বাধীন হওয়ার পর জমিদার বংশধর হিমেন্দ্র নারায়ণ চক্রবর্তী এখানে আসেন। পরে আবার ভারতে চলে যান।   তথ্যসূত্র   বিষয়শ্রেণী:সিরাজগঞ্জ জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:১৭০০-এর দশক বিষয়শ্রেণী:জমিদার বাড়ি
thumb|বইয়ের প্রচ্ছদ মায়সারি বিশ্বকোষ () হলো ৯৭৮ সালে হাকিম মায়সারি কর্তৃক ফার্সি ভাষায় লিখিত একটি ফার্সি মেডিকেল বিশ্বকোষ।Blochet (Edgar), Catalogue des Nianuscrits Persans de la Bibliotheque Nationale de Paris, vol. II, p. 82, No. 818Lazard Gilbert, Rudaki i ego epoxa, Stalinabad 1958, pp. 91 - 97Lazard Gilbert, Les premiers poetes Persans, Tome I, Paris 1964, pp. 36 - 40http://www.sid.ir/fa/VEWSSID/J_pdf/3001513900703.pdfhttp://www.ensani.ir/fa/content/273499/default.aspx  গ্রন্থটি কবিতার পঙক্তি আকারে লিখিত। পাণ্ডুলিপিটি প্যারিসের গ্রন্থাগারে রাখা হয়েছে। ড. জালাল মাতিনির গবেষণা অনুযায়ী, মায়সারি বিশ্বকোষ ৪,৫০৫ বিট রয়েছে, তবে বোরাত জাঞ্জানির সংশোধিত সংস্করণ বা মুদ্রিত অনুলিপিতে ৪,৪৮১ বিট রয়েছে। হাকিম মায়সারি বিশ্বকোষের একটি অনুলিপি প্যারিসের বিবলিওথেকো ন্যাশনালে দে ফ্রান্সে আর-৭৭৯৯-৩১০ এ রাখা হয়েছে। এই সংস্করণের আকার ৩১০.১৮ সেন্টিমিটার এবং এতে ১৬৪ টি শীট রয়েছে।   নাম  মায়সারি এই গ্রন্থের শুরুতে ও একদম শেষে, এই কাজের নাম দিয়েছিলেন দানেসনামা, ফার্সিতে এর অর্থ বিশ্বকোষ (জ্ঞান[দানেস] এর [নামা]বই)।4b من این گفتار را اندام دادم		و دانش‌نامه اول نام دادم136b بیانجامید دانش‌نامه من   برآمد زو مراد و کامه من  বিষয় বিশ্বকোষটিতে ছয়টি সাধারণ বিভাগ রয়েছে   পূর্বকথা ও আল্লাহর প্রশংসা  জ্ঞানের মঙ্গল সম্পর্কে  রোগের ব্যথা এবং চিকিৎসা  কাপিং , নালী, দুর্গন্ধ মুক্তি, গরম সম্পর্কে  বিষ, জ্বর, গুটিবসন্ত এবং ...  হাকিম মিসরির পরামর্শ   তথ্যসূত্র    বহিঃসংযোগ   http://ensani.ir/file/download/article/20120506070312-6001-115.pdf   বিষয়শ্রেণী:ফার্সি সাহিত্য বিষয়শ্রেণী:ফার্সি বিশ্বকোষ বিষয়শ্রেণী:ইরানি বই
নারী ভোটাধিকারের আন্দোলনের ইতিহাস হল ২০তম শতাব্দীর শুরুর দিকে ব্রিটেনে নারীদের ভোটাধিকারের প্রচারে নারী ভোটাধিকার আন্দোলনকারীদের ভূমিকা ঐতিহাসিকভাবে যে বিভিন্ন উপায়ে চিত্রিত, বিশ্লেষিত ও বিতর্কিত হয়েছে তার বিবরণ।  "সাফ্রাগেট" শব্দটি বিশেষভাবে ব্রিটিশ ভোটাধিকারীদের বোঝায় যারা জঙ্গি সংগঠনের অংশ হিসেবে নারীদের ভোটাধিকারের জন্য প্রচারণা চালিয়েছিল, যেমন উইমেন'স সোশ্যাল অ্যান্ড পলিটিক্যাল ইউনিয়ন (ডব্লিউএসপিইউ)। এই সংগঠনগুলি এই বিশ্বাসের অধীনে গঠিত হয়েছিল যে বিদ্যমান আইনী ও সাংবিধানিক প্রচারণা ব্রিটেনে মহিলাদের ভোটাধিকার প্রচারের সাফল্যের দিকে সামান্যই অর্জন করেছে এবং আরও কঠোর পদক্ষেপের প্রয়োজন। আন্দোলনকারী, "ডিডস, নট ওয়ার্ডস" নীতির অধীনে নাগরিক অবাধ্যতা ও বিঘ্ন ঘটায়, জানালা ভাঙে, লেটারবক্স বিস্ফোরণ ঘটায়, টেলিগ্রাফের তার কাটে এবং তাদের উদ্দেশ্যের সাফল্য বোঝাতে সংসদে বিতর্ক তোলে।  যদিও ১৯১৮ সাল ও ১৯২৮ সালের জনপ্রতিনিধিত্ব আইনের মাধ্যমে নারীদের ভোটাধিকার প্রদান করা হয়েছিল, তবে সাফ্রাগেটের জঙ্গি প্রচারণার পদ্ধতিসমূহ ঐতিহাসিক বিবরণগুলির মধ্যে বিতর্কের উৎস হয়ে উঠেছে। প্রাথমিকভাবে একটি ব্যর্থ রাজনৈতিক পরিসমাপ্তি ঘটানোর জন্য জঙ্গিবাদ একটি ন্যায়সঙ্গত, কার্যকর ও সিদ্ধান্তমূলক উপায় ছিল, নাকি রাজনীতিবিদ ও ব্রিটিশ জনসাধারণকে বিচ্ছিন্ন করে অন্যান্য ভোটাধিকারবাদীদের চলমান সাংবিধানিক প্রচারণার প্রতিবন্ধক হিসেবে কাজ করেছিল, বিতর্কটি তাকে কেন্দ্র করে হয়েছিল। সাফ্রাগেট ইতিহাসের চারটি প্রধান বিদ্যালয় রয়েছে, প্রত্যেকটি সাফ্রাগেটসের অনুভূত কার্যকারিতা বা তার অভাবের উপর আলাদা অবস্থান নেয়।   দ্য মিলিটান্ট স্কুল  দ্য মিলিট্যান্ট স্কুল হল সাফ্রাগেট ইতিহাসের দুটি প্রতিষ্ঠাতা স্কুলের মধ্যে একটি, যা ডব্লিউএসপিইউ সদস্যদের অ্যাকাউন্ট ও আত্মজীবনীর মধ্যে প্রতিষ্ঠিত, যারা নিজেরাই জঙ্গিবাদকে সমর্থন করেছিল ও জড়িত ছিল। মিলিট্যান্ট স্কুলের অ্যাকাউন্টগুলি ভোটাধিকারীদের একটি বিচ্ছিন্ন সংগঠনকে জঙ্গি বা অ-জঙ্গি হিসাবে লক্ষ্য করে, একটি ব্যর্থ রাজনৈতিক কারণের জন্য সাফ্রাগেটকে প্রয়োজনীয় ও কার্যকর ত্রাণকর্তা হিসাবে উপস্থাপন করে, এবং এই যুক্তি দিয়ে জঙ্গিবাদকে ন্যায্যতা দেয় যে এটি ছাড়া, নারী ভোটাধিকার অর্জন করা সম্ভব হত না, যখন ইহা ছিল। থাম্ব| বাকিংহাম প্যালেসের বাইরে এমেলিন প্যানখার্স্টকে গ্রেফতার করার দৃশ্য   সংবিধানবাদী স্কুল  সাংবিধানিক স্কুল হল সাফ্রাগেট ইতিহাসের দ্বিতীয় প্রতিষ্ঠাতা স্কুল, যা এনইউডব্লিউএসএস-এর অন্তর্গত সাংবিধানিক ভোটাধিকারীদের হিসাবের মধ্যে প্রতিষ্ঠিত। সাংবিধানিক স্কুলের অ্যাকাউন্টগুলি সেই ভোটাধিকারীদের কাছ থেকে আসে যারা ঐতিহ্যগত ও আইনানুগ প্রচারণায় নিযুক্ত ছিলেন, এবং তাদের নিজস্ব প্রচেষ্টার প্রতিবন্ধক হিসাবে জঙ্গিবাদ ও ভোটাধিকারকে অস্বীকার করেছিলেন।   সমসাময়িক নারীবাদী স্কুল  ভোটাধিকার ইতিহাসের  নতুন-নারীবাদী স্কুলের বিকাশ ২০তম শতাব্দীর পরে ঘটেছিল, যা উগ্র নারীবাদী ইতিহাসবিদদের উত্থানের দ্বারা প্রভাবিত হয়েছিল, যাদের মতাদর্শ দ্বিতীয় তরঙ্গের নারীবাদকে অন্তর্ভুক্ত করে এবং যাদের ইতিহাসের নির্মাণ ঐতিহাসিক নথিভুক্তিতে নারীর প্রান্তিকতাকে বিকৃত করার উপর দৃষ্টি নিবদ্ধ করে।  তথ্যসূত্র  বিষয়শ্রেণী:যুক্তরাজ্য ভিত্তিক নারী সংগঠন বিষয়শ্রেণী:নারীবাদ ও ইতিহাস
তারিফ বিন মালিক () তারিক বিন জিয়াদের অধীনে একজন সেনাপতি ছিলেন, মুসলিম এবং উমাইয়া জেনারেল যিনি ৭১১ সালে ভিসিগোথিক আন্দালুস বিজয়ের নেতৃত্ব দিয়েছিলেন। ঐতিহাসিক সূত্রে জানা যায় তিনি বারবার বংশোদ্ভূত ছিলেন। আনুমানিক ৭১০ সালের জুলাইতে তারিক তারিফকে ইবেরীয় উপদ্বীপের দক্ষিণ উপকূলরেখা পরীক্ষা করার জন্য একটি অভিযানে পাঠান। কিংবদন্তি অনুসারে, তিনি একজন গাইড এবং দূত হিসাবে জুলিয়ান, সেউটার কাউন্ট দ্বারা সহায়তা পেয়েছিলেন।  এই অভিযান সম্পর্কে, এডওয়ার্ড গিবন লিখেছেন: "৫০০ শতাধিক বার্বার সৈন্যরা চারটি জাহাজে, টাঙ্গিয়ার বা সেউটা থেকে অতিক্রম করেছিল; প্রণালীর বিপরীত তীরে তাদের বংশধরের স্থানটি তাদের প্রধানের নাম তারিফ দ্বারা চিহ্নিত করা হয়েছে" যা বর্তমানে তারিফা শহর। তারা সেখান থেকে একটি বৃহত্তর আক্রমণের সম্ভাব্য প্রবেশ বিন্দু হিসাবে উপকূল বরাবর ভূখণ্ডটিকে পুনরুদ্ধার করার জন্য এগিয়ে যায়, "একটি পাহাড়ি দেশের মধ্য দিয়ে আঠারো মাইল পথ অতিক্রম করে জুলিয়ানের দুর্গ এবং শহরে; যার উপর (এটিকে এখনও আলজেজির বলা হয়) তারা এই নামটি প্রদান করে সবুজ দ্বীপের, একটি সবুজ কেপ থেকে যা সমুদ্রের দিকে অগ্রসর হয়।" সেখানে তারা সমর্থক খ্রিস্টানদের দ্বারা আতিথেয়তার সাথে গ্রহণ করেছিল—সম্ভবত জুলিয়ানের আত্মীয়স্বজন, বন্ধুবান্ধব এবং সমর্থকগণ।  শেষ ফলাফল ছিল আন্দালুসিয়ার একটি অরক্ষিত অংশে একটি সফল অভিযান, তারপর গনিমত ও বন্দিদের সাথে আক্রমণকারীদের নিরাপদে ফিরে আসা। এটি তারিককে নিশ্চিত করেছিল যে ইবেরীয় সফলভাবে জয় করা যেতে পারে।  তারিফ পরবর্তীকালে তারিক বিন জিয়াদের সাথে ছিলেন, যখন তারা স্পেনে ইসলামি বিজয় শুরু করে এবং ৭১১ সালে গুয়াদালেতে যুদ্ধে রাজা রডারিককে পরাজিত করে।   তথ্যসূত্র    বহিঃসংযোগ    এডওয়ার্ড গিবন, রোমান সাম্রাজ্যের পতন ও পতনের ইতিহাস, ভলিউম। 9 (1776)  Ferrer-Gallardo, X., Albet-Mas, A., & Espiñeira, K. (2015)। পান্তা তারিফার বর্ডারস্কেপ: ইউরোপের চূড়ান্ত উপদ্বীপে একযোগে অদৃশ্যকরণ অনুশীলন। সাংস্কৃতিক ভূগোল, 22 (3), 539-47। http://cgj.sagepub.com/content/22/3/539.full.pdf+html  বিষয়শ্রেণী:৮ম শতাব্দীর আরব ব্যক্তি বিষয়শ্রেণী:উমাইয়া সেনাপতি বিষয়শ্রেণী:৮ম শতাব্দীর বার্বার ব্যক্তি
ঝুঁটিশালিক (বৈজ্ঞানিক নাম:Acridotheres fuscus) শালিক প্রজাতির পাখি। ঠোঁটের গোড়ায় খাড়া ঝুঁটি আছে বলে এমন নাম। বাসা বানায় গাছের কোটরে খড়কুটো, শুকনো ঘাস, পাটের আঁশসহ বিভিন্ন রকম লতাপাতা দিয়ে।শালিকেরা কিচিরমিচির শব্দ করে ডাকে।স্মৃতিমন্দিরে সুখস্বর্গ! ,সাহাদাত পারভেজ, দৈনিক প্রথম আলো। ঢাকা থেকে প্রকাশের তারিখ: ২৭-০২-২০১১ খ্রিস্টাব্দ।   প্রাপ্তিস্থান  ঝুঁটিশালিককে সাধারণত দক্ষিণ এশিয়ার দেশগুলোতে দেখা যায়।   খাদ্য  ঝুঁটিশালিকের খাদ্যতালিকায় আছে: ধান, চাল, গম, ফড়িং, ঝিঁঝি পোকা, ছোট ব্যাঙ, কেঁচো, জলপোকা, মাকড়সা, উড়ন্ত উইপোকা, বট-অশ্বত্থের ফলসহ বিভিন্ন রকমের ফল, তাল-খেজুরের রস, শিমুল-মাদার ফুলের মধু প্রভৃতি।   আকার  শরীরের রং কালচে বাদামি, মাথা কালো, চোখ লাল, চোখের চারপাশের রং হালকা লাল ও মণি গাঢ় হলুদ। ঠোঁট হলুদ, পা কমলা-হলুদ। দেহের ওপরের পালক ধূসর ছাই রঙের। পালকের শেষ প্রান্তে সাদার আভা। পেট ধূসর পাটকিলে। লেজের তলা সাদা।   স্বভাব  ঝুঁটিশালিক খুব চেঁচামেচি করে ডাকাডাকি করে।   প্রজননকাল  সাধারণত বর্ষাকালে এরা হালকা নীল রংয়ের দুই থেকে পাঁচটি ডিম দেয় । বাচ্চা ফোটানোর সময় এরা আনন্দে মেতে ওঠে। একই বাসায় পরপর দুবার বাচ্চা ফোটায়।   তথ্যসূত্র   বিষয়শ্রেণী:অ্যাক্রিডোথিরিস বিষয়শ্রেণী:এশিয়ার পাখি বিষয়শ্রেণী:আফগানিস্তানের পাখি বিষয়শ্রেণী:বাংলাদেশের পাখি বিষয়শ্রেণী:ভুটানের পাখি বিষয়শ্রেণী:ভারতের পাখি বিষয়শ্রেণী:মিয়ানমারের পাখি বিষয়শ্রেণী:মালয়েশিয়ার পাখি বিষয়শ্রেণী:থাইল্যান্ডের পাখি বিষয়শ্রেণী:নেপালের পাখি বিষয়শ্রেণী:পাকিস্তানের পাখি বিষয়শ্রেণী:সিঙ্গাপুরের পাখি বিষয়শ্রেণী:শালিক বিষয়শ্রেণী:১৮২৭-এ বর্ণিত পাখি বিষয়শ্রেণী:দক্ষিণ এশিয়ার পাখি
ইয়াহু ফাইন্যান্স হল একটি মিডিয়া সম্পত্তি যা ইয়াহু নেটওয়ার্কের অংশ। এটি স্টক কোট, প্রেস বিজ্ঞপ্তি, আর্থিক প্রতিবেদন এবং মূল বিষয়বস্তু সহ আর্থিক খবর, ডেটা এবং মন্তব্য প্রদান করে। এটি ব্যক্তিগত অর্থ ব্যবস্থাপনার জন্য কিছু অনলাইন টুলও অফার করে। অন্যান্য ওয়েব সাইট থেকে অর্থ প্রদানকারী অংশীদার সামগ্রী পোস্ট করার পাশাপাশি, এটি তার স্টাফ সাংবাদিকদের দল দ্বারা মূল গল্প পোস্ট করে। এটি সবচেয়ে বড় সংবাদ এবং মিডিয়া ওয়েবসাইটের তালিকায় সিমিলারওয়েব দ্বারা ২০তম স্থানে রয়েছে৷   ২০১৭ সালে, ইয়াহু ফাইন্যান্স ক্রিপ্টোকারেন্সির আশেপাশের খবর দেখার জন্য বৈশিষ্ট্যটি যুক্ত করেছে।  এটি বিটকয়েন এবং ইথেরিয়াম সহ ৯,০০০ টিরও বেশি অনান্য মুদ্রার তালিকা করে।  ইয়াহু ফাইন্যান্স ভিডিও সামগ্রী অ্যাপল টিভি, স্যামসাং টিভি প্লাস, রোকু এবং ইউটিউব সহ সংযুক্ত টিভি এবং ডিভাইসগুলির মাধ্যমে উপলব্ধ করা হয়েছে।    এছাড়াও দেখুন    গুগল ফাইন্যান্স  এমএসএন মানি   তথ্যসূত্র    বহিঃসংযোগ    ইয়াহু ফাইন্যান্স  বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস সফটওয়্যার বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি বিষয়শ্রেণী:ইয়াহু! বিষয়শ্রেণী:অর্থনীতির ওয়েবসাইট